CELEX: 62016TN0026
Language: da
Date: 2016-01-22 00:00:00
Title: Sag T-26/16: Sag anlagt den 22. januar 2016 — Den Hellenske Republik mod Kommissionen

29.3.2016   
            
            
               DA
            
            
               Den Europæiske Unions Tidende
            
            
               C 111/29
            
         Sag anlagt den 22. januar 2016 — Den Hellenske Republik mod Kommissionen
   (Sag T-26/16)
   (2016/C 111/35)
   Processprog: græsk
   
      Parter
   
   
      Sagsøger: Den Hellenske Republik (ved G. Kanellopoulos, O. Tsirkinidou og A. Ev. Basilopoulou)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede gennemførelsesafgørelse fra Kommissionen af 13. november 2015»om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL)« meddelt under K(2015) 7716 og offentliggjort i Den Europæiske Unions Tidende L 303 af 20.11.2015, s. 35 ff., annulleres, for så vidt som Den Hellenske Republik efter kontrollerne IR/2009/004/GR og IR/2009/0017/GR blev pålagt faste finansielle engangskorrektioner for forsinkelser i inddrivelsesproceduren, for ikke at have leveret oplysninger og generelt for mangler i proceduren for gældsforvaltning for et samlet beløb på 11 534 827,97 EUR i overensstemmelse med opgørelsen i bilaget til samme.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   Særligt har Den Hellenske Republik for så vidt angår den faste finansielle korrektion på 10 %, der blev pålagt for regnskabsåret 2011, fremsat fire anbringender.
   
               1.
            
            
               Første anbringende vedrører et manglende retligt grundlag for at pålægge faste finansielle korrektioner.
            
         
               2.
            
            
               Med det andet annullationsanbringende vedrørende de påståede forsinkelser i inddrivelsesproceduren gøres gældende, at pålæggelsen af korrektioner i 2015 som følge af mangler ved kontrolsystemet, som også vedrører forhold før 2000, i forlængelse af konklusioner, der blev foretaget for første gang i 2011, under tilsidesættelse af de græske myndigheders ret til forsvar, og hvilke myndigheder Kommissionen pålagde en uforholdsmæssig byrde, er i strid med det almindelige retssikkerhedsprincip, med Kommissionens pligt til at handle rettidigt og under alle omstændigheder inden for en rimelig frist.
            
         
               3.
            
            
               Med det tredje annullationsanbringende vedrørende de påståede mangler i proceduren med inddrivelse ved modregning gøres gældende, at Kommissionens afgørelse fuldstændigt mangler en tilstrækkelig og endelig begrundelse og under alle omstændigheder blev vedtaget på grundlag af en åbenbar bedømmelsesfejl.
            
         
               4.
            
            
               Med det fjerde annullationsanbringende vedrørende den beregning, som Kommissionen fandt fejlagtig, af de renter i henhold til kriteriet 50/50 i artikel 31, stk. 5, i forordning (EF) nr. 1290/2005 (1) og deres deraf følgende manglende overensstemmelse med bilag III gøres gældende, at Kommissionen foretog en fejlagtig fortolkning og anvendelse af bestemmelserne i artikel 32, stk. 1 og 5, i forordning (EF) nr. 1290/2005.
            
         Endelig med hensyn til de resterende anfægtede dele af den anfægtede gennemførelsesafgørelse fra Kommissionen vedrørende pålæggelsen af en engangskorrektion i de individuelle tilfælde, som blev undergivet kontrol, er det femte anbringende gjort gældende, som efter de nødvendige indledende bemærkninger til alle disse tilfælde separat henviser til hver enkelt pålagt korrektion, og som er støttet på en tilsidesættelse af artikel 32 i forordning (EF) nr. 1290/2005, ubestemthed, en fuldstændig mangel på tilstrækkelig og endelig begrundelse, en lang række åbenbart urigtige skøn fra Kommissionens side, tilsidesættelse af princippet om god forvaltningsskik og proportionalitetsprincippet samt Kommissionens tilsidesættelse af sin skønsmæssige beføjelse ved pålæggelsen af de omtvistede beløb over for Den Hellenske Republik.
   
      (1)  Rådets forordning (EF) nr. 1290/2005 af 21.6.2005 om finansiering af den fælles landbrugspolitik (EUT L 209, s. 1).